

**Inženirke in inženirji bomo!: KAMbi pa ti?**

**na I. gimnaziji Celje**

Namen dogodka: Promocija tehničnih in naravoslovnih poklicev ter inovativnosti med dijaki. Z vidika karierne orientacije mladim ponuditi usmeritve in pomoč pri njihovem odločanju o nadaljnji študijski in poklicni karieri. Jim predstaviti različne karierne priložnosti. Jih navdušiti za ustvarjalnost v tehničnih poklicih, ki nas bo vodila k dvigovanju dodane vrednosti in konkurenčnosti. Skozi pogovor z zanimivimi posamezniki spodbuditi k razmisleku kaj me veseli, v čem sem dober in kaj okolje potrebuje.
Več o projektu si lahko preberete na naši spletni strani: [inzenirji-bomo.si](https://www.inzenirji-bomo.si/).

Kje: dvorana na I. gimnaziji v Celju

Kdaj: sreda, 3. april, ob 12:00 (do 13:30)

Zbor sodelujočih: 11:40

Program:

12:00 do 12:05 Uvodni pozdrav - predstavnik šole

12:05 do 12:25 Kako izbrati poklic, da boste pri svojem delu uspešni in srečni?
 Metka Škofic, urednica projekta Inženirke in inženirji bomo!

12:25 do 13:30 Pogovor o študiju in poklicih z gosti

* **Dejan Ugovšek,** magister inženir strojništva, inženir specialist v industrijskem inženiringu produktne skupine aparatov za pripravo napitkov iz podjetja BSH Hišni aparati;
* **Enis Zornić**, magister inženir poslovne informatike, vodja IT projektov iz podjetja Steklarna Hrastnik;
* **Petra Osojnik**,inženirka kemije in kemijske tehnologije, vodja validacij v aseptični enoti v družbi Lek, članu skupine Sandoz ter nominiranka za Inženirko leta 2023;
* **Teja Kovač,** diplomirana matematičarka, vodja službe tržne analitike iz podjetja Holding Slovenske elektrarne.

Povezujeta: Ana Premk, Inženirke in inženirji bomo!